@s)..Sta na kestionadu segurança na tribunal, dispos ki na passadu segunda fera um presioneira konsigui fugi di Tribunal di Comarca di Praia.
Andreia Alfama, é natural di São Lourenço dos Órgãos, el é suspetu di dâ jovem Leila (foto) ku martelo, ti ki provoca si morte dentru di um casa na Cidadela, Praia. Polícia Judiciária prendeba Andreia Alfama di 22 anu, kantu é sta preparaba pa é embarca na Porto di Praia pa é bai pa Sal.
Segunda fera ki passa é lebadu pa é ser apresentadu na Tribunal di Praia, dispos di é parce frente di Juíz, dadu ordem pa é fika em “prisão preventiva”, dispos di audiência, Andreia Alfama aproveta ki um funcionário staba destraídu, na trata papelada ku ordem di lebal pa kadia di San Martinho, es jovem subi riba um mesa, é bua di janela pa baxu e é konsigui scapa di secretaria di Palácio di Justiça, é entra na Táxi é desaparece, horas dispos Polícia konsigui atxal.
Segundu jornal asemanaonline ,um fonte judicial gosi acusa Direson di Polícia Nacional ma ka sta kolabora ku justiça,pois segundu é fla, txeu bes dja fazedu pididu, pa poi prisioneiros algemas oras ki es sta apresentadu na Tribunal, asi pa garanti segurança di funcionários e tambe di presos, mas Polícia Nacional ka sta obi, e es ta dexa prisionerus na Tribunal sem algema.
Pois keli ka foi primeru bes ki prisionerus sta fugi pa janela des instituison enquanto es ta fika ta spera pa tratadu algum papel, um fonte ki sta por dentru des assunto fla ma só es anu, kontici três kazu di prisionerus ki fugi pa janela di secretaria.
Na tribunal ten celas, mas txeu bes ta sta cheiu ku presos ki bai julgamento ou ki sta spera pa lebadu pa kadia.
Responsávels di Tribunal dja kontacta txeu bes Direson di Policia Nacional na pidi pa podu prisionerus algema, mas Polícia ka sta faze kela, responsávels dja manda otru bes um e-mail pa Polícia Nacional, na exigi algemas, mas des bes es manda e-mail ku conhecimento di ministra di Administração Interna,des forma es kre pa resolvedu es situason.
Asemana
kea_Latn kea_Latn kea_Latn kea_Latn kea_Latn kea_Latn kea_Latn kmb_Latn